CELEX: E2009P0003
Language: el
Date: 2009-04-01 00:00:00
Title: Προσφυγή που ασκήθηκε την 1η Απριλίου 2009 από την Εποπτεύουσα Αρχή ΕΖΕΣ κατά του Πριγκιπάτου του Λιχτενστάιν — (Υπόθεση E-3/09)

30.4.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 99/10
            
         Προσφυγή που ασκήθηκε την 1η Απριλίου 2009 από την Εποπτεύουσα Αρχή ΕΖΕΣ κατά του Πριγκιπάτου του Λιχτενστάιν
   (Υπόθεση E-3/09)
   2009/C 99/08
   Την 1η Απριλίου 2009, ασκήθηκε προσφυγή κατά του Πριγκιπάτου του Λιχτενστάιν ενώπιον του Δικαστηρίου ΕΖΕΣ από την Εποπτεύουσα Αρχή ΕΖΕΣ, εκπροσωπούμενη από τους Bjørnar Alterskjær και Ólafur Jóhannes Einarsson, ενεργούντες ως αντιπρόσωποι της Εποπτεύουσας Αρχής ΕΖΕΣ,  35, Rue Belliard, B-1040 Βρυξέλλες.
   Η Εποπτεύουσα Αρχή ΕΖΕΣ ζητά από το Δικαστήριο ΕΖΕΣ να αναγνωρίσει ότι:
   
               1.
            
            
               το Πριγκιπάτο του Λιχτενστάιν, μη έχοντας θεσπίσει ή κοινοποιήσει στην Εποπτεύουσα Αρχή τα αναγκαία μέτρα για την εμπρόθεσμη εφαρμογή της πράξης που αναφέρεται, μεταξύ άλλων, στο σημείο 7β του παραρτήματος IX της συμφωνίας για τον Ευρωπαϊκό Οικονομικό Χώρο (Οδηγία 2005/68/ΕΚ του Ευρωπαϊκού Κοινοβουλίου και του Συμβουλίου, της 16ης Νοεμβρίου 2005, σχετικά με τις αντασφαλίσεις και την τροποποίηση των οδηγιών 73/239/ΕΟΚ, 92/49/ΕΟΚ του Συμβουλίου, καθώς και των οδηγιών 98/78/ΕΚ και 2002/83/ΕΚ), όπως προσαρμόσθηκε στη συμφωνία για τον ΕΟΧ με το πρωτόκολλο 1 αυτής, αθέτησε τις υποχρεώσεις που υπέχει δυνάμει του άρθρου 64 παράγραφος 1 της εν λόγω πράξης και του άρθρου 7 της συμφωνίας ΕΟΧ
               και
            
         
               2.
            
            
               το Πριγκιπάτο του Λιχτενστάιν θα καταβάλει τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Η παρούσα υπόθεση αφορά τη μη τήρηση μιας οδηγίας περί αντασφαλίσεων.
            
         
               —
            
            
               Η Εποπτεύουσα Αρχή ΕΖΕΣ ισχυρίζεται ότι το Πριγκιπάτο του Λιχτενστάιν δεν υπέβαλε κανένα στοιχείο που να καταδεικνύει ότι έχει εφαρμόσει την οδηγία στο δίκαιο του Λιχτενστάιν.
            
         
               —
            
            
               Η Εποπτεύουσα Αρχή ΕΖΕΣ ισχυρίζεται ότι το Πριγκιπάτο του Λιχτενστάιν δεν αμφισβήτησε το γεγονός ότι δεν έχει εφαρμόσει την οδηγία.